
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00339/2013-04
06.02.2015. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 06.02.2015. године, донела је
О Д Л У К A  О  Д О П У Н И  О Д Л У К Е
о акредитацији студијског програма
основних академских студија за
реализацију у високошколској јединици
[bookmark: OLE_LINK18][bookmark: OLE_LINK19]Утврђује се да УНИВЕРЗИТЕТ У ПРИШТИНИ-ПРАВНИ ФАКУЛТЕТ, ПРИШТИНА-ВИСОКОШКОЛСКА ЈЕДИНИЦА ВАН СЕДИШТА УСТАНОВЕ БЕЗ СВОЈСТВА ПРАВНОГ ЛИЦА-ВРАЊЕ са седиштем у Филипа Филиповића 20, ВРАЊЕ, ПИБ: 102076105, Матични број: 09018425,  испуњава прописане стандарде за акредитацију студијског програма ОАС4 - ПРАВО у оквиру поља друштвено-хуманистичких наука и то за 50 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У ПРИШТИНИ-ПРАВНИ ФАКУЛТЕТ, ПРИШТИНА-ВИСОКОШКОЛСКА ЈЕДИНИЦА ВАН СЕДИШТА УСТАНОВЕ БЕЗ СВОЈСТВА ПРАВНОГ ЛИЦА-ВРАЊЕ са седиштем у Филипа Филиповића 20, ВРАЊЕ, је дана 13.2.2013. године поднела захтев за акредитацију студијског програма ОАС4 - ПРАВО у оквиру поља друштвено-хуманистичких наука под бројем 612-00-00339/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У ПРИШТИНИ-ПРАВНИ ФАКУЛТЕТ, ПРИШТИНА-ВИСОКОШКОЛСКА ЈЕДИНИЦА ВАН СЕДИШТА УСТАНОВЕ БЕЗ СВОЈСТВА ПРАВНОГ ЛИЦА-ВРАЊЕ и предлог одлуке, достављени су Комисији за акредитацију и проверу квалитета.
Основни задаци Установе оснивача су уредно наведени и усклађени са Законом и акредитационим стандардима. Показују сврху постојања Установе, одређују општи правац њене делатности. Уредно су представљени у прилозима - у информатору и сајту факултета. Циљеви Установе оснивача су коректно постављени, мерљиви, произлазе из основних задатака и праћени адекватним системом индикатора. Активности Факултета, а посебно развој и пројектовање студијских програма као један од сегмената кључног процеса усклађени су са утврђеним основним задацима и циљевима и периодично се унапређују.                                                                                                    
Контрола резултата (квалитативна и квантитативна) наставних и развојних активности Факултета се реализује кроз вишедимензионалне аспекте. Планирање утемељено  на  систематичном  и сталном прикупљању  података и њиховој стручној анализи
Факултет има организациону структуру и систем управљања који обезбеђују постизање задатака и циљева високошколске Установе. Организација Факултета је примерена карактеру и врсти делатности и усклађена са потребама рада. Овлашћења и одговорности органа управљања, стручних органа високошколске установе, као и студентског парламента утврђени су статутом високошколске установе. Статут је у интегралном облику уредно приложен у документацији. 
У високошколској јединици ван седишта установе у Врању биће остварен  програм основних академских студија права  (4 године, 50 студената, 240 ЕСПБ бодова) који се већ изводи у седишту установе оснивача у Косовској Митровици. Тај студијски програм је у складу са основним задацима и циљевима високошколске установе и служи њиховом испуњењу. Квалификације и дипломе појединих врста и нивоа студија усклађени са карактером и циљевима студијских програма. Прецизно су дефинисане квалификације које се стичу на свим студијским програмима (нивоима) Установе оснивача. Студијски програм основних академских студија права представља усклађену целину која обухвата све тражене елементе. Сваки предмет овог програма исказује се бројем ЕСПБ бодова а обим студија збиром тих бодова што је у складу са законом и захтевима стандарда.  Сви студијски програми који се реализују у Установи – оснивачу испуњавају тражене захтеве квалитета. Између њих постоји одговарајући степен усаглашености  и конзистенције. Из достављених планских докумената Установе оснивача видљиво је да Факултет редовно планира и вреднује резултате својих програма у чему кључну улогу имају наставно особље.  
Установа оснивач непрекидно осмишљава, припрема и реализује научноистраживачке и уметничке, стручне и друге врсте програма, као и националне и међународне пројекте. Научно-истраживачки рад Правног факултета је оријентисан на фундаментална, развојна и примењена истраживања. Поред наведених одвијају се и мултидисциплинарна истраживања у оквиру Факултета, Универзитета али и са другим институцијама у земљи и иностранству са којима се постиже компатибилност научних дисциплина и истраживачких програма. Факултет има своју Научно-истраживачку јединицу која представља центар за научно-истраживачку и издавачку делатност.
За реализацију студијског програма у ВШЈ у Врању, Установа ангажује 31 наставника (20 са пуним радним временом + 11 са непуним радним временом) и 17 сарадника (15 са пуним радним временом + 2 са непуним радним временом) што је у складу са потребама (према ел. обрасцу потребно је 11 наставника и 6 сарадника). Просечно оптерећење наставника на студијском програму у ВШЈ у Врању износи 2,50, док је оптерећење сарадника 2,32. Укупно просечно оптерећење наставника на свим ВШУ у Србији износи 6,24, док је укупно просечно оптерећење сарадника 9,60. Појединачна оптерећења наставника и сарадника су у границама захтева стандарда. Наставници са 100% радног времена изводе 79,60% часова предавања на студијском програму у ВШЈ у Врању. 
Процедура конкурса и садржај конкурсне документације у Установи оснивачи задовољава све захтеве овог стандарда. Успешност студента у савладавању појединог предмета континуирано се прати током наставе и изражава се бодовима. Укупна оцена студента на предмету састоји се из оцене рада студента током наставе и вежби (предиспитне активности) и оцена знања студента показаног на завршном испиту. Испуњавањем предиспитних обавеза и полагањем испита студент може остварити највише 100 поена. Предиспитне активности учествују у укупном броју поена са најмање 30, а највише 70 поена.
За рад Високошколске јединице у Врању је обезбеђен оптималан простор који износи укупно 420,25 м2. Простор и опрема задовољавају одговарајуће урбанистичке, техничко технолошке, хигијенске и здравствено сигурносне услове у високошколској јединици. Финансијска документација  Установе оснивача доказује да су финансијски резултати установе позитивни у претходне 3 године.  
Установа оснивач има  јасно дефинисану стратегију обезбеђења квалитета наставних и ваннаставних активности, услова рада и студирања. Усвојен је и Акциони план за спровођење стратегије управљања квалитетом период 2013 – 2015. Као помоћно стручно и саветодавно тело Декана, Наставно-научног већа и Савета Факултета формирана  је стална Комисија за обезбеђење и унапређење квалитета. Студенти учествују у доношењу и спровођењу стратегије обезбеђења квалитета путем анонимних анкета. Достављени су извештаји о самовредновању за последње две године и сачињени су на прописан начин.
Студенти, чланови наставничког колектива као и трећа заинтересована лица уредно су обавештена о свим факултетским збивањима преко факултетске интернет-странице. Сви подаци на сајту редовно су ажурирани, а сајт се одликује и изузетном једноставношћу употребе. Факултет је објавио листу наставника и сарадника са подацима о њиховим квалификацијама и ангажовању у високошколској установи. Наставнички портал-обухвата листу наставника и сарадника са подацима о њиховим квалификацијама и ангажману.     
Kомисија за акредитацију и проверу квалитета, утврдила је да високошколска установа УНИВЕРЗИТЕТ У ПРИШТИНИ-ПРАВНИ ФАКУЛТЕТ, ПРИШТИНА-ВИСОКОШКОЛСКА ЈЕДИНИЦА ВАН СЕДИШТА УСТАНОВЕ БЕЗ СВОЈСТВА ПРАВНОГ ЛИЦА-ВРАЊЕ  за студијски програм ОАС4 - ПРАВО  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

ДОПУНА УВЕРЕЊА
О АКРЕДИТАЦИЈИ СТУДИЈСКОГ ПРОГРАМА
ОСНОВНЕ АКАДЕМСКИХ СТУДИЈА ЗА
УЗВОЂЕЊЕ У ВИСОКОШКОЛСКОЈ ЈЕДИНИЦИ У ВРАЊУ




[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У ПРИШТИНИ-ПРАВНИ ФАКУЛТЕТ, ПРИШТИНА-ВИСОКОШКОЛСКА ЈЕДИНИЦА ВАН СЕДИШТА УСТАНОВЕ БЕЗ СВОЈСТВА ПРАВНОГ ЛИЦА-ВРАЊЕ са седиштем у Филипа Филиповића 20, ВРАЊЕ, ПИБ: 102076105, Матични број: 09018425, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма  ОАС4 - ПРАВО у оквиру поља друштвено-хуманистичких наука и то за 50 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

